เรื่องร้องเรียน (ร้องเรียน,ถนน) วันที่ 2023-10-09 04:01:25 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042410
ขอให้ปรับปรุงระบบการให้บริการฝ่ายจัดเก็บรายได้ของสำนักงานเขตหนองจอก ถนนเชื่อมสัมพันธ์ แขวงกระทุ่มราย เขตหนองจอก กรุงเทพมหานคร เนื่องจากเมื่อประมาณเดือนกันยายน 2566 (ไม่ระบุวันที่แน่ชัด) ผู้ร้องแจ้งว่าได้รับหนังสือค่าปรับการชำระภาษีบำรุงท้องที่ล่าช้า ทำให้ผู้ร้องและประชาชนในพื้นที่หลายรายต้องชำระค่าปรับจากกรณีที่ชำระเงินค่าภาษีฯ ล่าช้าในความเป็นจริงทางหน่วยงานจะต้องมีการจัดส่งหนังสือชำระค่าภาษีบำรุงท้องที่ก่อนที่จะมีการเรียกปรับการชำระล่าช้า ซึ่งผู้ร้องเห็นมองว่าไม่เป็นธรรมและเป็นการเอาเปรียบประชาชน และเมื่อปีที่ผ่านมาทางหน่วยงานมีการส่งหนังสือแจ้งการชำระค่าภาษีบำรุงท้องที่ล่วงหน้า ทำให้ผู้ร้องและประชาชนที่ชำระตรงตามระยะเวลาที่กำหนดโดยไม่ต้องชำระค่าปรับ จากเหตุการณ์ดังกล่าวส่งผลทำให้ผู้ร้องต้องชำระเงินค่าเบี้ยปรับเพิ่ม ซึ่งมิใช่ความผิดของผู้ร้องเป็นความผิดพลาดบกพร่องของทางหน่วยงาน ที่ไม่มีการส่งหนังสือการชำระค่าภาษีบำรุงท้องถิ่นให้แก่ผู้ร้องก่อน จึงประสงค์ให้ทางหน่วยงานที่ดูแลเกี่ยวกับฝ่ายจัดเก็บรายได้ในเรื่องของภาษี ควรมีความละเอียดรอบคอบในการจัดทำเอกสารมิให้รายชื่อประชาชนตกหล่น และพัฒนาระบบให้มีความเสถียรมากขึ้น เพื่อมิให้เกิดเหตุการณ์ซ้ำซ้อนเช่นนี้ (ระบุข้อมูลตามผู้ร้องแจ้ง) (ผู้ร้องประสงค์ให้ปกปิดชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata